בדידותו של מנהל אינטליגנטי - מגזין TheMarker - TheMarker
בדידותו של מנהל אינטליגנטי
מנהלים ומנהיגים מתמודדים מדי יום עם קונפליקטים הולכים ומחריפים שהופכים אותם לאנשים בודדים מאוד. איך זה קורה להם
08.02.2012 11:57 עודכן ב: 12:01
גלי המחאה החברתית בארץ ובעולם גם אם אינם לינאריים בקצב התפשטותם או עצמתם, אכן מסמנים צורך בשינוי מהותי במודל המנהיגות הנדרש במערכות ציבוריות ועסקיות. עם זאת, גם בלהט צדקת הדרך כדאי לזכור שהמשוואה מורכבת ושהרוב המכריע של המנהלים הבכירים מתמודדים מדי יום גם עם המחירים הכבדים שגובים מעמדם ומשרתם.
נכון, גם עובדים זוטרים משלמים מחיר. נכון גם שהמנהיגים עצמם בחרו בתפקידם ושרובם מצאו עם הזמן פתרונות, מעקפים או הדחקות. ועם זאת עובדה היא שמנהיגות מציבה בפני בעלי תפקידים בכירים סדרה של קונפליקטים מורכבים שתוצאתם הבלתי נמנעת היא בדידות - והרי “העוני הנורא ביותר הוא הבדידות”, כפי שאמרה אמא תרזה. לפניכם ששת המשמעותיים שבקונפליקטים אלה.
1. דברים שרואים משם: קונפליקט השלם־חלקיו. על כתפי המנהיג מונח כובד האחריות להביא בחשבון שיקולים רבים כדי לקבל החלטות. מנהל בכיר חי במציאות תמידית של כאוס ושל עודף תשומות, והבעייתיות הטבועה בכך היא שכל אחת מהתשומות האינסופיות הללו מגיעה מהפרספקטיבה או מהאינטרס הצר של נושאיה. ג’ואי ברמודז, לשעבר נשיא ומנכ”ל בנק Chainatrust, כתב כי “כל בעל דעה טוען רק בזכות חלק אחד של הפאזל מבלי לראות את יופיים של החלקים האחרים. איש אינו רואה את התמונה המלאה באופן שבו רואה אותה המנהיג. לכן, המנהיג רואה כאוס היכן שאחרים אינם רואים אותו. וכאן מתחילה בדידותו של מנהיג אינטליגנטי”.
רוצים לדעת עוד? המאמר המלא מופיע בגיליון פברואר של מגזין TheMarker
2. אין עם מי לדבר: קונפליקט האמון־היכרות. כל שאדם נמצא בעמדת מנהיגות בכירה יותר, כך עולה רמת האי ודאות של ההחלטות שעליו לקבל וגם מספרן. לכן, דווקא אצל מנהיג בעל אחריות והבנה גוברות גם המחשבות, החששות והספקות. באופן פרדוקסלי, ככל שמנהיג ניצב בפני החלטות מורכבות יותר, כך קטן מספרם של האנשים שעמם ביכולתו להתייעץ בפתיחות.
3. הכל אני יכול: קונפליקט ההצלחה־כישלון. “תמיד כאשר אני מטפס עוקב אחרי כלב ששמו אגו”, אמר ניטשה. ואולם, למרות המוניטין הגרוע שיצא לאגו, הרי שבמינון הנכון אגו הוא דבר חיובי המספק מידה בריאה של ביטחון ושאפתנות ומגרש הססנות, פחד ואדישות.
4. תנאים של חיבה: קונפליקט האומץ־פופולריות.
5. חשופים: קונפליקט הפומביות־ניתוק.
6. יומם וליל: קונפליקט ההתמקדות־איזונים.
טלי איכנולד-דבירדודו בכר
ד"ר טלי איכנולד־דביר היא דוקטור למינהל עסקים ומנהיגות וראש היחידה להכשרת מנהלים במרכז הבינתחומי הרצליה